Document ID: 32014R0863

IZVEDBENA UREDBA KOMISIJE (EU) št. 863/2014
z dne 7. avgusta 2014
o spremembi uredb (ES) št. 1730/2006 in (ES) št. 1138/2007 glede imena imetnika dovoljenja za krmni dodatek benzojska kislina (Vevo Vitall)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Družba Emerald Kalama Chemical BV je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz uredb Komisije (ES) št. 1730/2006 (2) in (ES) št. 1138/2007 (3).
(2)
Vložnik trdi, da je na podlagi poslovnega sporazuma med družbama Emerald Kalama Chemical BV in DSM Nutritional Products Ltd. družba DSM Nutritional Products Ltd. lastnik pravice trženja krmnega dodatka benzojska kislina z učinkom od 15. aprila 2014. Vložnik je v podporo svoji trditvi predložil dokumentacijo.
(3)
Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila o zahtevku obveščena.
(4)
Da bi se omogočilo, da se krmni dodatek trži pod imenom DSM Nutritional Products Ltd., je treba spremeniti pogoje dovoljenj.
(5)
Zato bi bilo treba uredbi (ES) št. 1730/2006 in (ES) št. 1138/2007 ustrezno spremeniti.
(6)
Ker ni varnostnih razlogov, ki bi zahtevali takojšnjo uporabo sprememb uredb (ES) št. 1730/2006 in (ES) št. 1138/2007, uvedenih s to uredbo, je ustrezno zagotoviti prehodno obdobje, v katerem se lahko porabijo obstoječe zaloge.
(7)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
Sprememba Uredbe (ES) št. 1730/2006
V drugem stolpcu Priloge k Uredbi (ES) št. 1730/2006 se besede „Emerald Kalama Chemical BV“ nadomestijo z besedami „DSM Nutritional Products Ltd.“.
Člen 2
Sprememba Uredbe (ES) št. 1138/2007
V drugem stolpcu Priloge k Uredbi (ES) št. 1138/2007 se besede „Emerald Kalama Chemical BV“ nadomestijo z besedami „DSM Nutritional Products Ltd.“.
Člen 3
Prehodni ukrepi
Obstoječe zaloge dodatka, ki so bile proizvedene in označene pred 28. avgustom 2014 v skladu s pravili, ki so se uporabljala pred navedenim datumom, se lahko še naprej dajejo na trg in uporabljajo, dokler se ne porabijo.
Člen 4
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 2014

Labels: 10
3
17
6